ਉਦੈ ਭੇਂਬਰੇ
ਉਦੈ ਭੇਂਬਰੇ ਇੱਕ ਭਾਰਤੀ ਵਕੀਲ, ਕੋਂਕਣੀ ਲੇਖਕ ਅਤੇ ਗੋਆ ਵਿਧਾਨ ਸਭਾ ਦਾ ਸਾਬਕਾ ਮੈਂਬਰ ਹੈ। ਉਹ ਕੋਂਕਣੀ ਰੋਜ਼ਾਨਾ ਸੁਨਪਾਰੰਤ ਦੇ ਸੰਪਾਦਕ ਅਤੇ ਇੱਕ ਕੋਂਕਣੀ ਭਾਸ਼ਾ ਦੇ ਕਾਰਕੁਨ ਵਜੋਂ ਆਪਣੀ ਭੂਮਿਕਾ ਲਈ ਪ੍ਰਸਿੱਧ ਹੈ। ਭੇਂਬਰੇ ਕੋਂਕਣੀ ਭਾਸ਼ਾ ਦੇ ਗੀਤ ਚੰਨਆਚੇ ਰਾਤੀ ਦੇ ਮਸ਼ਹੂਰ ਗੀਤਕਾਰ ਦੇ ਤੌਰ ਤੇ ਵੀ ਜਾਣਿਆ ਜਾਂਦਾ ਹੈ।

ਆਰੰਭਕ ਜੀਵਨ 
ਉਦੈ ਭੇਂਬਰੇ ਦਾ ਜਨਮ ਦੱਖਣੀ ਗੋਆ ਦੇ ਇੱਕ ਪਿੰਡ ਜ਼ਮਬੌਲਿਮਵ ਵਿੱਚ ਹੋਇਆ ਸੀ। ਉਹ ਉੱਘੇ ਆਜ਼ਾਦੀ ਘੁਲਾਟੀਏ ਲਕਸ਼ਮੀਕਾਂਤ ਭੇਂਬਰੇ ਦਾ ਬੇਟਾ ਹੈ।

ਸਿੱਖਿਆ 
ਗੋਆ ਵਿੱਚ ਆਪਣੀ ਮੁਢਲੀ ਵਿੱਦਿਆ ਤੋਂ ਬਾਅਦ, ਭੇਂਬਰੇ ਉੱਚ ਸਿੱਖਿਆ ਪ੍ਰਾਪਤ ਕਰਨ ਲਈ 1957 ਵਿੱਚ ਬੰਬੇ (ਹੁਣ ਮੁੰਬਈ ) ਚਲਾ ਗਿਆ। ਭੇਂਬਰੇ ਮੁੰਬਈ ਦੇ ਸਿਧਾਰਥ ਕਾਲਜ ਦਾ ਸਾਬਕਾ ਵਿਦਿਆਰਥੀ ਹੈ। ਉਹ ਮੁੰਬਈ ਦੇ ਆਕਾਸ਼ਵਾਨੀ (ਰੇਡੀਓ ਪ੍ਰਸਾਰਕ) ਕੇਂਦਰ ਵਿੱਚ ਨਿਯੁਕਤ ਹੋਇਆ ਅਤੇ ਇੱਕ ਗੀਤਕਾਰ ਬਣ ਗਿਆ। ਭੇਂਬਰੇ ਪੇਸ਼ੇ ਅਨੁਸਾਰ ਵਕੀਲ ਹੈ।

ਸੰਘਰਸ਼ 
ਭੇਂਬਰੇ ਕੋਂਕਣੀ ਭਾਸ਼ਾ ਦੇ ਕਾਜ਼ ਦਾ ਜ਼ੋਰਦਾਰ ਸਮਰਥਕ ਰਿਹਾ ਹੈ। ਉਸਨੇ ਭਾਸ਼ਾ ਨਾਲ ਜੁੜੀਆਂ ਵੱਖ ਵੱਖ ਲਹਿਰਾਂ ਵਿੱਚ ਮਹਾਨ ਭੂਮਿਕਾ ਨਿਭਾਈ।

ਗੋਆ ਓਪੀਨੀਅਨ ਪੋਲ ਵਿੱਚ, ਭੇਂਬਰੇ ਨੇ ਗੋਆ ਦੇ ਮਹਾਰਾਸ਼ਟਰ ਵਿੱਚ ਰਲੇਵੇਂ ਵਿਰੁੱਧ ਮੁਹਿੰਮ ਚਲਾਈ ਸੀ। ਉਸ ਸਮੇਂ, ਭਾਂਬਰੇ ਨੇ ਪ੍ਰਸਿੱਧ ਰਲੇਵੇਂ-ਵਿਰੋਧੀ ਮਰਾਠੀ ਅਖਬਾਰ ਰਾਸ਼ਟਰਮੱਤ ਵਿੱਚ ਇੱਕ ਕਾਲਮ ਲਿਖਿਆ। ਭਮਾਸਤਰ ਸਿਰਲੇਖ ਦੇ ਆਪਣੇ ਕਾਲਮ ਵਿੱਚ, ਉਦੈ ਭੇਂਬਰੇ ਨੇ ਐਂਟੀ-ਏਕੀਕਰਣ ਵਿਰੋਧੀ ਕੈਂਪ ਲਈ ਮੁਹਿੰਮ ਚਲਾਈ ਸੀ ਅਤੇ ਉਸਦੇ ਕਾਲਮ ਨੇ ਏਕੀਕਰਣ ਵਿਰੋਧੀ ਕੈਂਪ ਦਾ ਸਮਰਥਨ ਕਰਨ ਵਿੱਚ ਗੋਆ ਵਾਸੀਆਂ ਨੂੰ ਪ੍ਰਭਾਵਤ ਕਰਨ ਵਿੱਚ ਵੱਡੀ ਭੂਮਿਕਾ ਨਿਭਾਈ ਸੀ।

ਭੇਂਬਰੇ ਕੋਂਕਣੀ ਭਾਸ਼ਾ ਅੰਦੋਲਨ ਦਾ ਵੀ ਇੱਕ ਨੇਤਾ ਸੀ, ਅਤੇ ਉਸਨੇ ਅੰਦੋਲਨ ਵਿੱਚ ਵੱਡੀ ਭੂਮਿਕਾ ਨਿਭਾਈ ਜਿਸ ਕਾਰਨ ਗੋਆ, ਦਮਨ ਅਤੇ ਦੀਵ ਦਫ਼ਤਰੀ ਭਾਸ਼ਾ ਐਕਟ, 1987 ਲਾਗੂ ਹੋਇਆ। ਇਸ ਐਕਟ ਨੇ ਕੋਂਕਣੀ ਨੂੰ ਗੋਆ ਦੀ ਅਧਿਕਾਰਕ ਭਾਸ਼ਾ ਬਣਾਇਆ ਸੀ।

ਭੇਂਬਰੇ ਨੇ ਕੋਂਕਣੀ ਨੂੰ ਭਾਰਤੀ ਸੰਵਿਧਾਨ ਦੀ ਅੱਠਵੀਂ ਸੂਚੀ ਵਿੱਚ ਸ਼ਾਮਲ ਕਰਨ ਅਤੇ ਸਾਹਿਤ ਅਕਾਦਮੀ ਵਲੋਂ ਕੋਂਕਣੀ ਨੂੰ ਇੱਕ ਸੁਤੰਤਰ ਭਾਸ਼ਾ ਵਜੋਂ ਮਾਨਤਾ ਦੇਣ ਵਿੱਚ ਵੀ ਭੂਮਿਕਾ ਨਿਭਾਈ।

ਉਦੈ ਭੇਂਬਰੇ ਭਾਰਤੀ ਭਾਸ਼ਾ ਸੁਰੱਖਿਆ ਮੰਚ (ਭਾਰਤੀ ਭਾਸ਼ਾਵਾਂ ਦੀ ਸੁਰੱਖਿਆ ਸੰਸਥਾ- ਬੀਬੀਐਸਐਮ) ਦਾ ਇੱਕ ਨੇਤਾ ਹੈ। ਇਹ ਮੰਚ ਗੋਆ ਵਿੱਚ ਸਥਾਪਤ ਕੀਤਾ ਗਿਆ ਹੈ ਜੋ ਰਾਜ ਸਰਕਾਰ ਦੇ ਅੰਗ੍ਰੇਜ਼ੀ ਵਿੱਚ ਵਿਦਿਆ ਪ੍ਰਦਾਨ ਕਰਨ ਵਾਲੇ ਪ੍ਰਾਇਮਰੀ ਸਕੂਲਾਂ ਨੂੰ ਸਹਾਇਤਾ ਦੇਣ ਦੇ ਫੈਸਲੇ ਦਾ ਵਿਰੋਧ ਕਰਦਾ ਹੈ। ਭੇਂਬਰੇ ਅਤੇ ਬੀਬੀਐਸਐਮ ਦੀ ਮੰਗ ਹੈ ਕਿ ਸਰਕਾਰੀ ਗ੍ਰਾਂਟਾਂ ਸਿਰਫ ਉਨ੍ਹਾਂ ਵਿਦਿਅਕ ਅਦਾਰਿਆਂ ਨੂੰ ਦਿੱਤੀਆਂ ਜਾਣ ਜੋ ਵਿਦਿਆਰਥੀਆਂ ਦੀ ਮਾਂ-ਬੋਲੀ, ਭਾਵ ਕੋਂਕਣੀ ਅਤੇ ਮਰਾਠੀ ਵਿੱਚ ਮੁਢਲੀ ਸਿੱਖਿਆ ਪ੍ਰਦਾਨ ਕਰਦੇ ਹਨ।

ਭਾਂਬਰੇ ਕੋਂਕਣੀ ਭਾਸ਼ਾ ਮੰਡਲ ਦਾ ਪ੍ਰਧਾਨ ਵੀ ਸੀ।

ਹਵਾਲੇ

ਅੰਗਰੇਜ਼ੀ ਵਿੱਚ ਸਾਹਿਤ ਅਕਾਦਮੀ ਪੁਰਸਕਾਰ ਵਿਜੇਤਾ
ਜ਼ਿੰਦਾ ਲੋਕ